Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: kell venni a 244/2000. (XII. 24.) Korm. rendelet módosításait is.
Paragraph Index: 968

22. Tulajdoni részesedések A 221–222 sorokba kell kerülniük a hitelintézeti fióktelep által forgatási céllal birtokolt belföldi és külföldi részvények, részesedések, valamint a számviteli elõírásoktól eltérõen a forgatási céllal tartott befektetési jegyek teljes állományát, valamint azok értékvesztését és értékelési különbözetét. 3 Befektetési célú értékpapírok Ebben az eszközcsoportban azokat a nyílt körben kibocsátott, eredetileg hosszú lejáratú értékpapírokat és részesedéseket kell kimutatni, amelyeket elsõsorban befektetésként, vagy hosszabb idõre, tartós jövedelemszerzési céllal tart a hitelintézeti fióktelep. Az értékpapírokat, részesedéseket az Szkr. szerint kell értékelni, külön kimutatva bruttó könyv szerinti értéküket valamint értékvesztésüket, és értékelési különbözetüket. A valós értéken történõ értékelés alkalmazása nem érinti a befektetési célú minõsítést (forgóeszközként vagy befektetett pénzügyi eszközként történõ számviteli elszámolást). 31 Hitelviszonyt megtestesítõ értékpapírok Ezen eszközcsoporton belül a külföldi és belföldi forgatási célú értékpapírokat megbontva kell szerepeltetni a 311 és 312, 313 összegzõ sorokon. Az egyes csoportokon belül fel kell feltüntetni az értékvesztést, illetve az értékelési különbözetet. 32 Tulajdoni részesedések Az ebben az eszközcsoportban szereplõ szektorbontás megegyezik a forgatási célú részvények, részesedések részletezésével. 4 Jegybanki és bankközi betétek Ebben az eszközcsoportban kell kimutatni a pénzeszközöknél nem szerepeltetett jegybanki betéteket, a hitelintézeteknél betéti szerzõdés keretében elhelyezett betéteket, a hitelintézetekkel kötött valódi penziós ügyletekbõl eredõ követelések állományát, valamint a bankközi betétek értékvesztését. Az adatokat a külföldi és belföldi relációnként, illetve lejárat szerinti bontásban is meg kell adni az egyes sorokon. 5 Hitelek Ez a rész tartalmazza a hitelintézeti fióktelep által nyújtott hitelek és hitel jellegû követelések könyv szerinti bruttó állományát és értékvesztését, valamint értékelési különbözetét szektoronként és eredeti futamidõ szerinti bontásban, esetenként hiteltípusok szerint is részletezve. A prolongált hiteleket az eredeti hitelszerzõdés szerinti lejáratnak megfelelõen kell kimutatni. A megvásárolt hiteleket is ebben a részben, az eredeti hitelszerzõdésben szereplõ eredeti lejárat szerint kell szerepeltetni. (Ha azonban a hitel megvásárlásakor a hitel lejáratára vonatkozóan szerzõdés-módosítás történt, akkor az új szerzõdésben szereplõ lejárat tekintendõ eredeti lejáratnak.) A rövid lejáratú (nem pénzügyi vállalkozásoknál és a háztartásoknál az egyéb rövid lejáratú) hitelek között kell figyelembe venni a még függõvé nem tett, tehát a mérlegben követelésként a 3-as számlaosztályban kimutatott esedékes, de nem kifizetett kamatok, kamatjellegû jutalékok összegét is. A devizaalapú forinthiteleket az adott devizaoszlopban kell szerepeltetni. A hiteleknek tartalmazniuk kell a halasztott fizetéssel eladott eszközök, a saját tulajdonú értékpapírok kölcsönbeadásából eredõ követelések, valamint az értékpapír kölcsönbevételekor a kölcsön futamideje alatt pénzben fizetett óvadék miatti követelések összegét is, annak a szektornak az egyéb hitelei között, amelyhez az eszközöket halasztott fizetéssel megvásárló vevõ, az értékpapírt kölcsönbe adó, illetve kölcsönbe vevõ tartozik. A beváltott bankgaranciák állományát a rövid lejáratú (illetve az egyéb rövid lejáratú) hitelek között kell jelenteni. A lakáscélú hitelek halasztott kamatának tõkésített összegében fennálló kamatkövetelések, valamint a tandíjhitelek türelmi idõ alatt esedékes és a türelmi idõ lejáratáig elhalasztott kamatainak, kamat jellegû jutalékainak tõkésített összegében fennálló kamatkövetelések után képzett céltartalék állományát az érintett hitelekhez kapcsolódó értékvesztés sorokban kell kimutatni. 2005/171/II. szám A valódi penziós ügyletekre vonatkozó soroknak tartalmazniuk kell az egyéb határidõs, swap és opciós ügyletek lezárása elõtti pénzmozgásokból származó, mérlegtételként kimutatandó követeléseket [Szkr. 21. § (3) bekezdés]. Az 51 Központi kormányzatnak, helyi önkormányzatnak nyújtott hitelek, követelések összesen soron a központi költségvetésnek, költségvetési intézményeknek a fõvárosi és helyi önkormányzatoknak nyújtott hiteleket kell szerepeltetni. Külön soron kell megjelentetni ez ehhez kapcsolódó értékvesztést, illetve értékelési különbözetet. Az 52 Jegybanknak nyújtott hitel sorban kell szerepeltetni a jegybanknak nyújtott konzorciális hitel összegét bekerülési értéken, valamint a hitelintézeti fióktelep tulajdonába került külföldi MNB-tartozások állományát. Az 53 Belföldi hitelintézetek- hitelek, követelések sorban az eszközcsoport összesített értékei szerepelnek, amelyet különbözõ bontásokban kell elkészíteni. Az 5311–5312 Belföldi hitelintézeteknek nyújtott hitel sorokba kell beállítani a hitelintézetekkel szemben hitelszerzõdés alapján, illetve (a valódi penziós ügyleteken, a betétszerzõdéseken és az alárendelt kölcsöntõke-szerzõdéseken kívül) bármilyen megállapodás alapján ténylegesen fennálló követelések állományát (ideértve a számlavezetõként nyújtott hiteleket, valamint a más belföldi hitelintézet számára belföldön szervezett konzorciális hitelbõl a hitelintézeti fióktelep által nyújtott részt is). Az 534 Belföldi hitelintézeteknek nyújtott külföldi szervezésû hitel sorban kell feltüntetni a belföldi hitelintézetek külföldi tartozásainak a hitelintézeti fióktelep tulajdonába került állományát, valamint a belföldi hitelintézetek külföldi szervezésû konzorciális hiteleibõl a fióktelep által nyújtott részt. Az 54 sor tartalmazza a belföldi pénzpiaci alapoknak nyújtott hitelek állományának összegét, amelyet követeléstípusonként kell megbontani. Az 55 PBB hitelek összesen sor, illetve azok alábontása a pénzügyi vállalkozások, a befektetési vállalkozások, és a biztosító részvénytársaságok adatait tartalmazzák, a részükre nyújtott hitelek, kiegészítõ alárendelt és alárendelt kölcsöntõke, illetve a velük szemben fennálló, valódi penziós ügyletekbõl származó követelések állományát lejárat szerinti bontásban, valamint azok értékvesztését és értékelési különbözetét. Az egyéb pénzügyi közvetítõknek, a pénzügyi kiegészítõ tevékenységet végzõknek, valamint az egyéb biztosítóknak és nyugdíjpénztáraknak nyújtott hitelek, követelések stb. adatai az 58. Egyéb belföldi vállalkozások soraiban szerepelnek. Az 56 Nem pénzügyi vállalkozások – hitelek és követelések soron, illetve alábontásain a nem pénzügyi vállalkozásokkal szembeni követeléseket, azaz nyújtott hiteleket, egyéb hiteljellegû követeléseket kell kimutatni (pl. faktorálásból és forfetírozásból eredõ követelések). Az alábontást szektor, finanszírozási cél, valamint a követelés típusa szerint is el kell végezni. A megvásárolt követelés lejárat szerinti besorolásakor a követelés megvásárláskor nyújtott hitel eredeti lejáratát (és nem a megvásárolt követelés eredeti lejáratát) kell figyelembe venni. Külön soron kell feltüntetni a hitelek, követelések értékvesztését és értékelési különbözetét. Az 57 Háztartások hitelei sorokban a háztartásokkal szembeni követeléseket (könyv szerinti bruttó értéken), valamint értékvesztésüket és értékelési különbözetüket kell kimutatni. Külön kell megjelentetni a lakosságnak, valamint az egyéni vállalkozóknak nyújtott hiteleket, azok típusait, valamint értékvesztésüket és értékelési különbözetüket. A megfelelõ lakossági hitel sorokban a hitelintézet saját dolgozói részére nyújtott hitelek állományát is fel kell tüntetni. A bármilyen (devizabetét, értékpapír, egyéb pénzügyi eszköz stb.) fedezet mellett nyújtott hitelt a hitel céljától függõen a megfelelõ sorban kell szerepeltetni. Külön sorokban kell jelenteni a háztartások folyószámla hiteleit, a lakossági fogyasztási hitelek) állományát és a háztartásoknak értékpapír vásárlására nyújtott hitelek állományát. Az 5741–5742 Háztartások – lakáscélú hitel sorokban kell közölni mind a támogatott, kedvezményes, mind a piaci feltételekkel nyújtott lakáscélú (építési, lakásvásárlási, ingatlanvásárlási, lakásfelújítási, lakásbõvítési) hitel – jelzáloggal való terhelés mellett vagy anélkül nyújtott – összegét, ideértve a bankkölcsön, a lakáscseréhez nyújtott piaci kamatozású (áthidaló) hitelek és a lakás-takarékpénztárakkal kötött szerzõdéshez kapcsolódó azonnali hitelek állományát is. Az üdülõ vagy garázs építésére, vásárlására nyújtott hitelek is lakáscélúnak tekintendõk. A nem lakáscélú ingatlan hiteleket – a jelzálogtól függetlenül – az egyéb hitelek között kell feltüntetni. Az 5751–5752 Háztartások – egyéb hitel sorokon kell jelenteni a lakosság, illetve az egyéni vállalkozók részére nyújtott, máshol nem szerepeltetett hiteleket (pl. tandíjhitel, záloghitel, nem lakáscélú ingatlanvásárlási, egyéni vállalkozók egyéb hitelei stb.). Az 58 Egyéb belföldi vállalkozások, intézmények hitelek, követelések sorban, illetve alábontásaiban a máshová be nem sorolt követeléseket kell feltüntetni. Az 59 Külfölddel szembeni hitel, követelés soron, illetve alábontásain kell kimutatni a külföldi pénzügyi intézményekkel, pénzpiaci alapokkal, háztartásokkal, egyéb külföldiekkel szemben forintban vagy devizában fennálló valamennyi követelés állományát, valamint értékvesztését és értékelési különbözetét. 6 Vagyoni érdekeltségek Ebben az eszközcsoportban kell kimutatni azokat a kevésbé mobilizálható befektetéseket, amelyeket a hitelintézeti fióktelep üzletpolitikai, illetve veszteségmérséklési célból szerzett, valamint a nem forgalomképes vagyoni érdekeltségeket szektor szerinti bontásban. Idetartoznak a hitelintézeti fióktelep stratégiai, üzletpolitikai célját, a fióktelep tevékenységét, a banküzem mûködtetését tartósan szolgáló, az egyéb pénzügyi közvetítõ és a pénzügyi kiegészítõ tevékenységet végzõ intézményekben, valamint a veszteségmérséklés érdekében 2005/171/II. szám (hitel-tõke konverzió kapcsán) szerzett, illetve a tartósan a fióktelep könyveiben maradó (nem piacképes, tõzsdén és OTC-n nem forgalmazott), vállalkozásokban lévõ részvények, részesedések, vagyoni érdekeltségek, amelyek nem szerepelnek a befektetési célú részvények között. A cégnyilvántartásba még nem bejegyzett vállalkozásokba történt befektetések (befizetett pénzbeli vagy nem pénzbeli alapítói hozzájárulások) összegét is figyelembe kell venni, függetlenül attól, hogy a fõkönyvben hol tartják nyilván. Az „egyéb részesedések, üzletrészek” sorokban az olyan befektetéseket, vagyoni érdekeltségeket kell szerepeltetni, amelyek nem részvények. A befektetéseket az Szkr. szerinti értéken kell szerepeltetni, külön kimutatva könyv szerinti bruttó értéküket, valamint értékvesztésüket és értékelési különbözetüket. A valós értéken történõ értékelés alkalmazása nem érinti a vagyoni érdekeltségi minõsítést (forgóeszközként vagy befektetett pénzügyi eszközként történõ számviteli elszámolást). A 61 Belföldi részvények, részesedések sorban és alábontásaiban az összes belföldi – a hitelintézeti fióktelep könyveiben levõ – befektetés bekerülési értékét, valamint a befektetés értékvesztését és értékelési különbözetét kell feltüntetni. Ezen belül elkülönítetten kell a belföldi hitelintézetekben, PBB vállalkozásokban, egyéb speciális pénzügyi szervezetekben, a hitelintézeti fióktelep központ járulékos vállalkozásában, valamint a hitel-tõke konverzió részeként, továbbá az egyéb belföldi vállalkozásokban történt a fióktelep könyveiben levõ befektetéseket, részesedéseket megjelentetni. Az egyéb pénzügyi közvetítõknek, a pénzügyi kiegészítõ tevékenységet végzõknek, valamint az egyéb biztosítóknak és nyugdíjpénztáraknak az adatait nem a PPB, hanem az Egyéb belföldi vállalkozásokban részvények, részesedések sorában kell szerepeltetni. A 62 Külföldi részvények, részesedések sorokban kell megjelentetni a hitelintézeti fióktelep könyveiben szereplõ külföldi részesedéseket.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes